
Forsiden: 

Rumskib? Nej! 

Ufo? Nej! 

Men derimod en meget flot og 
berømt refleks. Læs Ole Hennings- 
ens afslørende artikel „Silkeborgs 
rumskibe flyver stadig“. 

(Foto: Jørn Bach Mortensgaard) 

Sandheden findes 
ikke i cyberspace 


Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage til forståelsen af ufo- 
fænomenerne ved indsamling og bear¬ 
bejdning af kildemateriale (observa¬ 
tionsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOFs opfattelse, at 
kildematerialet udgøret vigtigt grundlag 
for undersøgelser og oplysningsarbejde 
ud fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forklares 
som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 
Formand 

Kim Møller Hansen, Eilekiersvej 14, 
Benløse, 4100 Ringsted. 

E-mail: box7151@ post3.tele.dk 

Områdeansvarlige 

Rapportarbejde 

Toke Haunstrup, G.A. Hagemanns 
Kollegium, Kristianiagade 10, 2100 
København 0. 35 26 03 13 + 947. 

Udgivelser 

Kim Møller Hansen 

Infonna t ionsa rbejde 
Peter Nørgaard, Lysåvej 2, 

8600 Silkeborg. 86 80 62 63. 

Hjemmeside 

Flemming O. Rasmussen, 

Rugmarken 2, 8520 Lystrup. 

86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111,2720 Vanløse. 

38 71 96 64. 

Lars H. Andersen 
(informationsmedarbejder), 

Hemingvej 11B, 1., 6950 Ringkøbing. 
Jørgen Bengtvig (arkivar), 

Galgebakken Skrænt 3-15A, 

2620 Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244,2990 Nivå. 
Jan Hansen (ekspedition), 

Posekærvej 42,6200 Aabenraa. 

Ole Henningsen, Duegård, Højrebyvej 
59,4920 Søllested. 54 94 11 69. 

Henrik Klinge Pedersen, 

Købmageigade 59, 1., 1150 København K. 
Verner Møller (SUFOI’s Oplysning), 
Mustrupvej 11,8355 Solbjerg. 86 92 80 43. 
Asle Nielsen (SUFOFs Oplysning), 
Asgaardsvej 1,8700 Horsens. 40 72 11 17. 
Bo Nielsen, Kunnerupvej 21, Kolt, 

8361 Hasselager. 86 28 31 91. 

Egon Olsen (SUFOFs Oplysning), 
Grønhøjvej 21,8700 Horsens. 

75 65 32 42. 

Michael Storm (bogarkiv), Dump Allé 
80, 2730 Herlev. 44 92 41 80. 

Lars Thomas (konsulent), Ægirsgade 49, 
3.th., 2200 København N. 35 83 84 81. 


• Fremmede rumskibe er styrtet 
ned i USA siden 1947. Forsvaret 
har bjærget de døde aliens og 
studeret rumskibenes teknologi. 

• I tophemmelige arkiver ligger 
beviserne for de fremmedes besøg 
og kontakt med jordmennesker. 

• Hver dag bortføres uskyldige 
mennesker og husdyr af aliens og 
bruges i uhyggelige gen-eksperi¬ 
menter. 

• Kunstfærdige mønstre i kornmar¬ 
ker verden over er budskaber fra de 
besøgende. 

Alt dette er facts, som myndig¬ 
hederne verden over med alle 
midler forsøger at hemmeligholde 
for at undgå panik og sammen¬ 
brud. 

Eller er det? Nej, sådan foregår 
det kun i fantasiens verden, i 
kulørte blade, i spillefilm og i tv- 
serier som fx Strengt Fortroligt (X- 
Files). 

Virkeligheden er knapt så 
farverig og hårrejsende, men stadig 
spændende og gådefuld. Hvert år 
ser fx hundredvis af danskere 
mystiske fænomener på himlen. 

Det ved vi med sikkerhed på 
baggrund af de mange observatio¬ 
ner, som hvert eneste år indberettes 
til Skandinavisk UFO Information. 
Alle disse indberetninger gør os 


stadig klogere på hinanden og 
vores omverden. 

I 2000 vil vi sætte fokus på de 
mærkelige beretninger, løse rygter 
og halve sandheder, som i stigende 
grad cirkulerer på Internettet og i 
visse ufotidsskrifter - og sætte dem 
i et kritisk og mere realistisk lys. 
Afsløringerne vil naturligvis blive 
bragt her i UFO-Nyt og på vores 
hjemmeside www.ufo.dk. 

SUFOFs holdning til ufologiens 
mange aspekter kan du også 
komme i nærkontakt med ved at 
besøge biblioteket og her se 
SUFOFs spændende og debat¬ 
skabende plancheudstilling. 

Ufo-udstillingen kan ses på 
landets Centralbiblioteker og 
tilhørende filialer. Turneen er 
allerede i fuld gang. Læs mere om 
de præcise udstillingssteder og 
tidspunkter i annoncen. 

I dette nummer af UFO-Nyt ser 
vi nærmere på nogle af de usæd¬ 
vanlige himmelfænomener, som i 
de sidste par måneder har optaget 
folk i almindelighed og pressen i 
særdeleshed i hele Europa. Nå ja, 
og så må vi desværre også lige 
vingeskyde et sejlivet rumskib fra 
Silkeborg. 

God fornøjelse! 

□ 


Ufoer landet rundt 

SUFOFs plancheudstilling, fremstillet specielt til foreningens jubi¬ 
læum i 1997, er i øjeblikket på turne landet rundt. 

Vi bringer her den foreløbige turneplan for 2000. 

Sted 

Haslev Bibliotek 
Ringsted Bibliotek 
Trundholm Bibliotek 
Svinninge Bibliotek 
Tornved Bibliotek 
Biblioteket for Vejle By og Amt 
I Nordjylland på lokalbibliotekerne: 

Grønlands Torv, Vestbyen, Løvvang, 

Svenstrup og Vejgård. 

Turneplanen for 2001 er under udarbejdelse. Hvis du savner udstilling¬ 
en på dit bibliotek, så tal med den ledende bibliotekar eller kontakt 
SUFOI. 

Gåden i Tunguska løst - 
men stadig et mysterium 


Siden 1908 har det været en gåde, hvad der eksploderede over den 
sibiriske taiga. Nu har en dansk ekspedition og danske forskere 
fremlagt sensationel, ny viden om Tunguska-hændelsen. 


For nylig er der offentliggjort nye, 
spændende undersøgelsesresultater 
af, hvad der hændte ved Tunguska 
i Sibirien den 30. juni 1908, hvor 
en kraftig eksplosion nedlagde 
træerne i et skovområde på 
størrelse med Fyn. 

Det er geofysikeren Kaare Lund 
Rasmussen fra Nationalmuseets 
Kulstof-14 Dateringslaboratorium, 
som har stået for fremlæggelsen af 
de videnskabelige undersøgelser, 
hvis resultater netop er blevet 
offentliggjort. Ingen tvivl om, at de 
nok skal skabe debat rundt om i 
verden i videnskabelige kredse, for 
Tunguska-hændelsen er stadig et 
kontroversielt emne. 

Som 650 atombomber 


Der er i årenes løb indsamlet 
adskillige øjenvidneberetninger 
om, hvorledes den kæmpemæssige 
eksplosion fandt sted den 30. juni 
1908 ved godt 7-tiden om morge¬ 
nen lokal tid. 


Eksplosionen var af en sådan 
styrke, at den lagde træer ned i et 
område, der strækker sig over 50 
km ud til hver side fra eksplosions¬ 
stedet. Eksplosionen fandt sted i 8 
kilometers højde og var af en 
styrke som 650 Hiroshima- 
atombomber. I skovområdet under 
selve ekplosionen stod træerne 
stadig op, men uden grene og løv. 
Dette fænomen så man også i 
Hiroshima i Japan ved afslutnin¬ 
gen af Anden Verdenskrig. 

Eksplosionen kunne følges på 
seismografer verden over og ses 
langt væk. I Skandinavien ople¬ 
vede man det ejendommelige 
fænomen, at man havde ekstremt 
lyse nætter i de følgende døgn som 
følge af eksplosionen. 

Intet krater 


Den første ekspedition til området 
blev ledet af russeren Leonid Kulik 
i 1927. Men hverken denne eller 
andre af de mange ekspeditioner til 


det øde og ufremkommelige 
Tunguska har nogen sinde fundet 
rester af meteoritmateriale eller 
noget egentligt krater, der kan 
henføres til eksplosionen. 

Dette har naturligvis givet 
anledning til alle mulige ejendom¬ 
melige teorier. En af de mere 
bizarre blev fremført af en sovjet¬ 
isk forfatter, der beskrev, hvorledes 
et atomdrevet, fremmed rumskib 
skulle være forulykket og eksplo¬ 
deret i området. Men det har man 
så i givet fald heller ikke kunnet 
spore rester af. 

En anden teori har beskæftiget 
sig med eksplosion af såkaldt 
antistof. Men den mest sandsyn¬ 
lige teori gennem tiderne har 
været, at der var tale om nedfald af 
en eller anden type af meteorit eller 
en komet. Og de forskellige 
ekspeditioner til området har 
forsøgt at foretage målinger og 
registreringer for at fastslå, hvad 
der egentlig skete i Tunguska. 

Dansk ekspedition til området 


I 1994 havde en lille flok danske 
amatørastronomer en usædvanlig 
mulighed for at deltage i en 
ekspedition til eksplosionsområdet 
i Sibirien. Ekspeditionens leder og 
koordinator var den danske 
astronom Hans Jørn Fogh Olsen. I 
Moskva stødte bl.a. den russiske 
geolog Euginev M. Kolesnikov fra 
statsuniversitetet til den 24 
personer store danske ekspedition. 
Kolesnikov har flere gange været 
på ekspedition i området. 

Via Den transsibiriske Jernbane, 
fly og helikopter kom ekspediti¬ 
onsdeltagerne frem til det spæn¬ 
dende sted, hvor store dele af om¬ 
rådet er dækket af skov. 

Det var planen at hjembringe 
prøver af højmosen i ca. Vi meters 
dybde, hvor laget fra 1908 befinder 

sig. Permafrosten i området be¬ 
gynder i ca. 40 centimeters dybde, 
og ekspeditionen havde den am¬ 
bition at tage prøver helt ned i en 
meters dybde. 

Man havde til formålet medbragt 
fire kasser, 15 x 15 cm og af en 
meters længde, så man uskadt og 
ubrudt kunne hjembringe de 
vigtige prøver. 

Videnskabelig artikel 


Efter hjemkomsten fra den spænd¬ 
ende og veltilrettelagte rejse har 
mange med stor interesse ventet på 
offentliggørelsen af resultaterne fra 
de forskellige analyser. Og forsink¬ 
elser har man været ude for, da 
bl.a. beholdere med nogle af de 
vigtigste prøver smeltede i en hed 
reaktor i Californien. 

Offentliggørelsen har nu fundet 
sted bl.a. i det videnskabelige 
tidsskrift Me teori tics & Planeta ry 
Science (Vol. 34, Issue 6, Novem¬ 
ber 1999), og forfatterne til ar¬ 
tiklen er geofysikeren Kaare Lund 
Rasmussen, astronomen Hans Jørn 
Fogh Olsen, Raymond Gwozdz fra 
analysevirksomheden Tracechem 
og geologen Euginev M. 
Kolesnikov fra statsuniversitetet i 
Moskva. 

Ingen spor i iskerner 


Forskerne har også ledt efter 
materiale fra Tunguska-hændelsen 
i borekernerne fra den grønlandske 
indlandsis. Man har undersøgt 
iskernerne for årene 1905-1915 
uden at finde lag med ekstra iri¬ 
dium. Det var ud fra den opfat¬ 
telse, at en så stor eksplosion i 
atmosfæren måske kunne have sat 
sine spor så langt væk som fx 
Grønland. 

Men der kunne også være sket 
det, at materialet fra eksplosionen 
kun var blevet udbredt meget 
lokalt. Derfor var det så vigtigt at 
kunne analysere tørvelagene fra 
1908. 

Lavt indhold af iridium 


Målingerne i prøverne fra 1908 
viser, at indholdet af ædelmetallet 
iridium er meget lavt. Dette taler 
imod, at der skulle være tale om en 
meteorit. Meteoritisk materiale 
indeholder altid en forøget 
mængde af iridium. Fx ses rundt 
omkring på kloden lag af iridium, 
der er 65 mio. år gamle og sam¬ 
menfaldende med den store 
asteroide, hvis nedslagssted har 
kunnet påvises i den mexicanske 


Sporene efter 
eksplosionen i 
1908 ses stadig i 
skovbunden i 
Tunguska. 

(Foto: Margit 
Mortensen) 


Området i 
Tunguska , hvor 
ekspeditionens 
videnskabelige 
prøver blev 
optaget af 
mosebunden. 
(Foto: Margit 
Mortensen) 


Margit Morten¬ 
sen fra Lollands 
Astronomiske 
Forening i færd 
med at hugge en 
prøve fri a f per¬ 
mafrosten. Det 
ellers uund¬ 
værlige mygge¬ 
net er slået til 
side. 

(Foto: Margit 
Mortensen) 


havbugt, og som af de fleste fors¬ 
kere anses for at være årsagen til 
den store udtynding blandt 
dinosaurerne. 

I Danmark ses dette lag med 


i tørven fra 1908 og fandt et fald i 
indholdet. Ud fra dette dyk kunne 
man beregne, hvor meget kulstof, 
der var faldet ned i løbet af 1908 i 
området. Den beregnede mængde 


forøget iridium tydeligt som det 
såkaldte fiskeler i bl.a. Stevns 
Klint. 

Men også i kometer vil man 
forvente at finde lidt iridium, selv 
om man aldrig har haft komet¬ 
materiale til direkte analyse i 
laboratorierne. 

Kulstof-14 (C-14) dannes hele 
tiden i den øvre atmosfære. Hvis 
der blev tilført almindeligt kulstof 
via et legeme fra det ydre rum, så 
ville dette materiale være ca. 4,5 
milliarder år gammelt og derfor 
være fri for C-14 på grund af 
stoffets henfaldstid på kun 5.730 
år. 

Fald i C-l4 indhold 


Man målte derpå indholdet af C-14 

Prof. Kolesnikov 
i færd med at 
pakke sine prøv¬ 
er af Tunguska- 
tørven. 

(Foto: Margit 
Mortensen) 


kulstof kunne derefter sættes i 
forhold til den mængde iridium, 
man havde fundet. Man regnede 
sig frem til næsten 1.000 gange for 
meget kulstof i forhold til iridium 
end i noget kendt himmellegeme. 

Stadig et mysterium 


„Vi troede oprindeligt,“ siger 
Kaare Lund Rasmussen/ 4 at vi 


kunne påvise, hvilket slags him¬ 
mellegeme, der var tale om, men 
det blev endnu et mysterium for os. 

Enten har kometer en helt anden 
sammensætning, dvs. meget mere 
kulstof-rige og iridium-fattige, end 
vi regner med nu, eller også har vi 
at gøre med et helt andet og ukendt 
type himmellegeme,“ siger Kaare 
Lund Rasmussen til pressen i 
forbindelse med offentliggørelsen 


af undersøgelsesresultaterne. 

Med baggrund i måleresultater¬ 
ne konkluderer Kaare Lund Ras¬ 
mussen dog, at der var tale om en 
kæmpemæssig isblok på mellem 1 
og 10 mio. tons bestående af 99,9% 
frosset vand og metan, der eksplo¬ 
derede over Sibirien i 8 kms højde. 

Det bliver spændende at følge 
den videre debat i videnskabelige 
kredse. □ 


Astronomen Hans Jørn 
Fogh Olsen og geofysikeren 
Kaare Lund Rasmussen i 
Nationalmuseets Kulstof -14 
Dateringslaboratorium. 
(Foto: Ole Henningsen) 


En af de danske, 

videnskabelige 

prøver 

emballeres i 

transportkassen. 

(Foto: Margit 

Mortensen) 


Til højre: 
Astronomen 
Hans Jørn Fogh 
Olsen og den 
russiske geolog 
Enginev M. 
Kolesnikov med 
det russiske 
prøvemateriale. 
(Foto: Margit 
Mortensen) 

Nedfald af englehår 
i Italien 


Englehår er et af de interessante fænomener, som jævnligt sættes i for¬ 
bindelse med ufoer. Det hvide, trådagtige stof er sjældent set samtidig 
med ufofænomener. Alligevel tror mange, at den underlige substans stam¬ 
mer fra rumskibes fremdriftssystem. 


Den 8. november 1999 dalede 
store mængder englehår ned ved 
Vercelli i Italien. Op til en meter 
lange, hvide tråde blev ved med at 
falde ned fra himlen. Trådene 
dækkede marker, hustage og 
husdyr. Folk, som berettede om 
fænomenet til myndighederne, blev 
ignoret eller fik blot at vide, at 
trådene stammede fra nogle træer. 

Et vidne filmede imidlertid 
fænomenet og indsamlede prøver 
af stoffet, som han den 10. novem¬ 
ber videregav til CISU (Centro 
Italiano Studi Ufologici) i Torino. 

En af CISU’s medarbejdere, 
Matteo Leone, tog den følgende 
dag til Vercelli, hvor han trods et 
kraftigt regnvejr stadig kunne 
finde rester af englehår. 

Lokale aviser omtalte historien 
og nævnte mulige løsninger på 
mysteriet herunder edderkoppe¬ 
spind og rester efter en forurening 
af en eller anden slags. 

CISU har allieret sig med 
forskere på universitetet i Torino 
for gennem forskellige analyser af 
de hvide tråde at fastslå, om stoffet 
er edderkoppespind, et industrielt 
biprodukt eller noget helt tredje. 
Analyseresultaterne foreligger ikke 
i skrivende stund. 

SUFOI har også gennem tiderne 
undersøgt sager med englehår, 
bl.a. i 1979, dåen mærkelig 
candyfloss-lignende substans 
dalede ned ved Stauning Lufthavn 
i Vestjylland den 30. september. 
Der var her tale om hvide, lette 
tråde, som klæbede sig sammen i 
lange trævler. Dengang viste en 
undersøgelse foretaget afen 
zoolog, at trådene var edderkoppe¬ 
spind. Fænomenet går under nav¬ 
net „flyvende sommer“. 

„Flyvende sommer“ er spindel¬ 
væv, som stammer fra visse 
edderkoppearter. Når edderkop- 



AF KIM MØLLER 
HANSEN 



Englehår ind¬ 
samlet af obser¬ 
vatør den 9. 
november 1999 
ved Vercelli. 


Forstørrelse 
(100 gange) af 
englehåret fra 
Vercelli. 


Forstørrelse 
(100 gange) af 
englehår 
indsamlet af 
Matteo Leone. 

AF OLE 

HENNINGSEN 

Kort over 
Silkeborg 
Langsø. 

Fontænerne var 
placeret udfor 
Søvej (nr. 12 på 
kortet), hvorfra 
billederne er 
taget i retning 
NNV. 


Sådan tager 
Silkeborg 
Langsø sig ud 
ved dagslys med 
springvand - 
men her uden 
lys og reflekser. 
(Foto: Ole 
Henningsen) 


Silkeborgs rumskibe 
flyver stadig 


Tyve år gamle fotos fra Silkeborg Langsø viser flotte oplyste fontæner. Men 
reflekserne på den mørke aftenhimmel er igen blevet udråbt til rumskibe. 



Jeg var naturligvis meget nysger¬ 
rig, da jeg i august 1999 på et af 
de store markeder i Ungarns 
hovedstad Budapest fik øje på en 
bladkiosk, der havde to ungarske 
ufotidsskrifter hængende. Nu er 
jeg sandt at sige ingen ørn til 
ungarsk, men man kunne da altid 
kigge billeder. Og så er vi jo ikke 
så vant til at se indtil flere ufo¬ 
tidsskrifter hænge fremme i 
kioskerne. 

Stor var min overraskelse 
imidlertid, da jeg i bladet 
ufomagazin (august 1999) på side 
27 fik øje på et kendt dansk foto 
taget i Silkeborg i 1979. Det blev i 
sin tid af visse kredse udråbt som 
fremmede rumskibe, selv om det 
ved nærmere eftersyn var helt 
indlysende, at der var tale om 
reflekser. 

Jeg har ikke set disse „Silke- 
borg-rumskibe“ i mange år, og jeg 
var helt overbevist om, at de var 
ophørt med at være i kredsløb. 
Men der tog jeg grundigt fejl og 
har derfor været i arkiverne for at 
grave i historien igen. 


Flotte aftenfotos 


Det offentliggjorte billede var et af 
i alt tre flotte farvefotos taget af 
Jørgen Bach Mortensgaard, der 
sammen med hustruen en tidlig 
oktoberaften i 1979 i klart vejr 
med måneskin og 1-2 graders frost 
spadserede langs med Silkeborg 


Langsø i nærheden af rådhuset i 
Silkeborg. De standsede ved søens 
sydlige bred ved 21.30-tiden og 
tog i retning mod nordvest tre fotos 
af de smukke, klart oplyste 
fontæner i Silkeborg Langsø. 

Billederne er taget på stativ og 
med en eksponeringsstid på ca. 10- 
15 sekunder. Ægteparret tog 
billederne i løbet af 35 min. og 
ventede undervejs på, at lysene på 
fontænerne skulle ændre sig for at 
se bedst muligt ud på billederne. 
Mellem optagelserne blev stativet 
flyttet inden for ca. to meter af 
hensyn til motivet. Den anvendte 
film var en Kodak Ektacrome 64 
ASA, lysbilledfilm, og der er 
ifølge fotografens angivelser 
anvendt et Canon kamera med 35 
mm objektiv. 

Mærkelige aftegninger 


Da familien efter fremkaldelsen så 
lysbillederne fremvist på et lærred, 
opdagede man nogle helt specielle 
aftegninger på den mørke himmel - 
nogle aftegninger der ikke var 
iagttaget, da billederne blev taget, 
og som derfor heller ikke burde 
være med på disse fotografier. 


























Fotos 


I forgrunden ses siv fra den 
nærmeste søbred. I vandet ser man 
de oplyste fontæner, og i billeder¬ 
nes baggrund ses lys fra bebyggel¬ 
sen på den anden side - den 
nordlige side - af søen. Og det er 
over denne bebyggelse, man ser de 
spændende aftegninger. 

„Analyse 46 i USA 


Billederne blev overladt til fhv. 
major H.C. Petersen (IGAP), der 
sendte dem videre til Colman S. 
VonKeviczky i USA til videre 
analyse. 

Den meget farverige Colman S. 
VonKeviczky havde på det 
tidspunkt været på ufoscenen i 
godt en halv snes år. Han var 
tidligere major i den ungarske hær 
og var flyttet til USA, hvor han i 
en årrække havde sine aktiviteter 
kørende under navnet 
„Intercontinental U.F.O. Galactic 
Spacecraft Research And Analytic 
NetWork, Inc.“ 

Her beskæftigede han sig meget 
med at analysere ufofotos, og hans 
militære baggrund fornægtede sig 
ikke, når han ved foredrag eller i 
skriftlig form fremkom med sine 


meget bastante meninger om de 
intergalaktiske rumskibes åbenlyst 
militære manøvrer rundt om på 
jordkloden. 

Rumskibe er spændende 


Da Colman VonKeviczky frem- 
lagde sin „analyse 44 af Silkeborg- 
billederne, var han da heller ikke i 
tvivl: Her havde man med flyvende 
objekter at gøre - veritable rum¬ 
skibe, der på de tre billeder ifølge 
VonKeviczkys udlægning skiftede 
positioner, dvs. flyveretning, 
ændrede udseende og lysintensitet. 
Han mente også at kunne fastslå 
tilstedeværelsen af tre forskellige 
objekter og angive deres afstand 
og størrelse ud fra billederne. 

Colman VonKeviczky var meget 
vel klar over, at man ikke kan 
udregne objekters størrelse på et 
foto uden at kende afstanden. På 
samme måde skal man kende 
størrelsen for at kunne udregne 
afstanden. Alligevel kommer han i 
sin undersøgelse frem til, at 
„rumskibene 44 har haft en diameter 
på ca. 30 m med en afstand på ca. 
800 m fra fotografen. 

Ingen tvivl om, at VonKeviczky, 


der døde for få år siden, vidste en 
del om fotos, men reflekser indgik 
i mange år tilsyneladende ikke i 
hans ordforråd. De var ikke en 
fremtrædende del af hans univers, 
hvilket også fremgik af andre af 
hans fotoanalyser af kendte 
ufofotos. 

Men reflekser er løsningen 


Der er for mig absolut ingen tvivl 
om, at de usædvanlige aftegninger 
på billederne er reflekser af de 
skarpe lys ved foden af 
vandfontænerne. Selv om jeg gerne 
skal medgive, at andre løsninger 
kunne være nok så spændende. 

Det er naturligvis svært i sort/ 
hvid at gengive alle detaljerne i 
disse fotografier, men prøv 
alligevel at se på de gengivne 
billeder. 

På foto nr. 2 ses den bedste 
refleks lidt til venstre for midten 
(se også forsidebilledet). Når man 
vender billedet på hovedet, ser 
man - ganske vist svagt, men 
alligevel - en perfekt gengivelse af 
foden på fontænen incl. de lamper, 
der oplyser det flotte springvand. 
Det er ikke et rumskib, men en 

Foto nr /. En af 
reflekserne ses 
næsten i midten 
af fotoet. Den 
anden refleks på 
dette foto ses til 
venstre for den 
midterste 
fontæne. 

(Foto: 

Jørn Bach 
Mortensg aard) 

Fotos 


Foto nr 2. På 
dette foto er 
reflekserne mest 
fremtrædende. 
Den bedste 
gengivelse ses 
til venstre for 
midten, og der 
ses en anden 
refleks mellem 
de to fontæner i 
højre side af 
billedet. 

(Foto: 

Jørn Bach 
Mortens gaard) 



fontæne! 

Colman VonKeviczky var selv i 
sin analyse af billederne inde på 
refleksteorien, men han mente, at 
„reflekserne 14 på billederne lå 
forskudt en lille smule i forhold til 
billedets midte. De mærkelige af¬ 
tegninger kunne derfor efter hans 
mening ikke være reflekser. 

Passer perfekt 


Det er nu min helt bestemte op¬ 
fattelse, at hvis der laves aftryk 
efter de originale dias uden ram¬ 
mer, og hvor billedkanten er synlig 
hele vejen rundt i aftrykket (dvs. 
uden nogen form for beskæring af 
billedet), så vil placeringen af re¬ 
flekserne passe så perfekt som 
muligt med lysene fra foden af 
fontænerne! 

Ingen har mig bekendt nogen¬ 
sinde sat spørgsmålstegn ved fo¬ 
tografens troværdighed. Og det er 
der heller ingen grund til. Det 
drejer sig i denne situation bestemt 
ikke om dobbelteksponeringer eller 
andre pudsige ting, som ufoorgani¬ 
sationerne gennem årene i andre 
sammenhænge har været udsat for. 


Offentliggørelsen 


Billederne blev i årene efter of¬ 
fentliggørelsen naturligvis gen¬ 
stand for nogen debat. Foto nr. 2 
blev bl.a. offentliggjort i det 
amerikanske tidsskrift OMNI 
(December 1980) dog i en spejl¬ 
vendt gengivelse. Helsidesartiklen 
var skrevet af Harry Lebelson og 
var baseret på Colman Von- 
Keviczkys informationer. 

I Danmark blev oplysningerne i 
ufo-kontakt (nr. 1/1981) præsente¬ 
ret med overskriften „Langsø 
Fartøjerne, Silkeborg, oktober 
1979“. Så kunne ingen vel være i 
tvivl om, hvad billederne viste. 

I Tyskland skrev Hans-Werner 
Peiniger i Journal fur UFO- 
Forschung (Jan/Feb. 1982) om 
sagen. Og Hansjiirgen Kohier fra 
CENAP-Report kom via sit indlæg 
i februar 1982-udgaven i voldsom 
diskussion med Colman Von¬ 
Keviczky omkring reflekser som 
årsag til „ufofotos“ i Colman 
VonKeviczkys arkiver. 

Den kendte amerikanske 
tryllekunstner og skeptiker James 
Randi havde et indlæg i The 


Skeptical Inquirer (Summer 1982- 
udgaven). Indlægget med over¬ 
skriften „Lens Flares as UFOs“ 
handlede om, hvordan reflekser i 
fotoapparaters linser optræder som 
ufoer rundt om i litteraturen. Og 
her blev Silkeborg Langsø-bil- 
lederne nævnt som et eksempel 
blandt flere andre. 

Siden da kan jeg ikke umiddel¬ 
bart erindre at have set disse 
billeder på tryk, før der pludselig 
dukker et op i Ungarn i sommer¬ 
varmen i 1999. 

Rekonstruktion? 


Der har ved forskellige lejligheder 
været lagt op til at rekonstruere 
fotograferingen af fontænerne ved 
aftentide for at påvise sort på 
hvidt, hvorledes reflekserne opstår 
i kameraets linse. Desværre er det 
ikke lykkedes at få tingene til at 
falde på plads og gennemføre en 
sådan rekonstruktion. Kameraet er 
ikke længere for hånden, og 
interessen er i nogen grad dæmpet. 


K3r’ 












Fotos 

Hvad siger fotografen? 

SUFOI var så sent som i midten af 
januar 2000 i kontakt med fotogra¬ 
fen Jørn Bach Mortensgaard for at 
indhente yderligere detaljer i sag¬ 
en. Hans billeder er gennem årene 
blevet gengivet i alverdens tids¬ 
skrifter og aviser, som fx New York 
Times. Fotografen har ved adskil¬ 
lige lejligheder i området omkring 
Silkeborg sammen med andre iagt¬ 
taget ufofænomener. Han mener 
selv, at billederne viser noget ufor¬ 
klarligt, som ikke skyldes reflek¬ 
ser. Bl.a. viser meget store forstør¬ 
relser af reflekserne detaljer, som 
efter hans opfattelse ikke kan have 
sin oprindelse i reflekser, siger han 
til UFO-Nyt. 

Han mener endvidere, at refleks¬ 
erne på billederne flytter sig på en 
måde, som ikke er i overensstem¬ 
melse med hans ændring af 
optagelsesstedet (flytning af 
kameraet og stativet). 

Det eneste, der bekymrer ham i 
sagen, er, at ingen har meldt sig og 
rapporteret om de store, lysende 
objekter, der efter hans opfattelse 




Foto 2A er en 
forstørrelse af 
den mest 
fremtrædende 
refleks på 
Mortensgaard s 
foto nr. 2. 


Foto nr. 3. En 
refleks ses lige 
til højre for 
midten af 
hilledet (i 
venstre side af 
fontænen). En 
anden refleks ses 
mellem de to 
fontæner i højre 
side af hilledet. 
På de originale 
aftryk anes 
endnu en refleks 
i fontænen til 
venstre for 
midten af 
hi l ledet. 

(Foto: Jørn Bach 
Mortensgaard) 

Forstørrelse af 
foden (med 
flåde og to 
lyskilder) af en 
af fontænerne i 
foto nr 1. 
Billedet er 
herefter vendt 
på hovedet , dvs. 
drejet 180 
grader. Når man 
sammenligner 
dette foto med 
foto 2A, er 
ligheden 
slående. 
Reflekserne er 
spejlvendte 
hilleder af 
foden med 
lyskilderne ved 
fontænerne! 


(Tegning: 
Henrik Klinge 
Pedersen) 



må have befundet sig i området i 
35 min., og derfor burde være 
blevet set af mange mennesker. 

Han har fattet fornyet interesse 
for sagen og vil nu gøre et forsøg 
på at opspore kameraet for at 
kunne anvende det i en mulig 
rekonstruktion. 

Efterlysning 


Men det står naturligvis stadig 
enhver frit for at gøre forsøget med 
fotografering af Silkeborgs 
fontæner med forskellige typer af 


kameraer, objektiver og belysnings¬ 
tider, når fontænerne ellers er 
placeret i søen. Og vi hører helt 
bestemt meget gerne på UFO-Nyts 
redaktion om eventuelle resultater 
eller kommentarer. 

Indtil videre vil jeg dog gerne 
over for tilhængere af rumskibs¬ 
teorien påpege, at søger man 
belæg for denne teori, er der endnu 
ikke noget, der tyder på, at man 
med baggrund i de foreliggende 
fotos skal spejde i retning af 
Silkeborg Langsø. 

□ 


Reflekser snyder tit 

Reflekser på billeder snød især ufointeresserede i ufologiens tidlige 
år, dvs. fortrinsvis i 1950’erne og 1960’erne. 

Reflekser ses ofte på billeder, hvor der samtidig er en stærk lys¬ 
kilde. Refleksen vil så typisk optræde diametralt modsat i billedet af, 
hvor lyskilden - der er årsagen til refleksen - findes. Refleksen kan se 
vidt forskellig ud - afhængig af det anvendte objektiv på fotoapparatet 
- men kan i visse tilfælde optræde som et spejlvendt og mere lyssvagt 
billede af lyskilden (se også UFO-Nyt 4/99 side 14). 

Man kan selv undersøge billeder, der ikke på nogen måde er 
beskåret i gengivelsen, ved at anvende følgende fremgangsmåde: 

1) Læg et stykke gennemsigtigt papir eller en overheadfilm over 
billedet. 

2) Tegn billedets omrids op. 

3) Tegn med en lineal en ret linje fra hjørne til hjørne af billedet. Så 
er billedets midtpunkt fundet. 

4) Fra den aftegning, der mistænkes for at kunne være en refleks, 
tegnes en linje tværs gennem billedets midtpunkt og forlænges ud 
på den anden side af midtpunktet. 

5) Mål afstanden fra refleksen til billedets midtpunkt. I samme 
afstand ud ad den forlængede linje findes lyskilden, der er årsag til 
refleksen. 



UFO Nærkontakt 


I 1978 udkom dobbelt-lp’en UFO Encounters , 
som var produceret i tæt samarbejde med Center 
for UFO Studies (CUFOS). Lp’en har været 
udsolgt i over 20 år, men nu har CUFOS udsendt 
et lydbånd med de bedste optagelser. 


På båndet hører du vidner, fx Betty og Barney 
Hiil, fortælle om deres oplevelse og dr. J. Allen 
Hyneks og andre eksperters meninger om 
fænomenerne. 


UFO Encounters bestilles ved at indbetale kr. 
120 + porto/ekspedition kr. 17, i alt kr. 137 på 
giro 9 11 77 25, SUFOI, Postbox 6, 2820 
Gentofte. På modtagerdelen skrives bestillingsnr. 
L-001. Engelsksproget. Oplaget er stærkt 
begrænset! 



















Afsløring 

Luftslag over Finland 

Et finsk jagerfly og en eskadrille ufoer udkæmpede et luftslag over Finland 
den 31. marts 1998. Luftslaget var efter al sandsynlighed forblevet en 
hemmelighed i det finske forsvars arkiver, hvis ikke piloten havde fået 
psykiske problemer. 


En nyhed siver ud 


Finske ufologer fik kendskab til 
episoden, da piloten fra det finske 
flyvevåben en dag i foråret 1998 
ringede til en telefonhotline, som 
har specialiseret sig i at rådgive 
mennesker, der har haft en usæd¬ 
vanlig oplevelse. 

Piloten fortalte, at han var 
bange, fordi han havde set lysende, 
flyvende objekter, som tilsynela¬ 
dende kunne tage kontrollen over 
hans fly. Han forstod ikke, hvordan 
det kunne lade sig gøre. Han var 
også bange for, at de ville vende 
tilbage. 

Den kvindelige rådgiver, som 
modtog pilotens opkald, var sand¬ 
synligvis den første uden for flyve¬ 
våbenet, der hørte om episoden. 

Det er hendes opfattelse, at piloten 
virkede troværdig, og at han for¬ 
talte sandheden. Hun gav ham te¬ 
lefonnummeret til en ufolog, som 
talte i telefon med piloten to eller 
tre gange. Ufologen mente også, at 
piloten talte sandt. 

Luftslaget 


Piloten håbede på, at historien blev 
mellem ham og ufologen, men hi¬ 
storien slap alligevel ud. 

Episoden fandt sted den 31. 
marts 1998. Piloten fløj i en F-I8A 
Hornet fra Lapin Lennosto fly¬ 
basen i Rovaniemi, 400 km nord 
for Helsingfors. Flyet var på „en 
rutinemæssig 960 km patrulje ved 
grænsen" til Rusland. Da det fløj 
over den frosne tundra sydøst for 
Inarijarvi Søen, fik piloten øje på 
nogle diskosformede objekter, som 
fløj på en nordøstlig kurs. 

Piloten har fortalt, at han så me¬ 
talliske, lysende eller oplyste ob¬ 
jekter flyve over Lapland nær den 
finsk-russiske grænse. Hans første 
tanke var, at det var russiske jag¬ 
ere. Han forsøgte at komme i 
kontakt med objekterne, men det 
lykkedes ikke. 

Da piloten forsøgte at komme 


tættere på, så han, at „det så ud 
som om, der var fem objekter og 
ikke kun tre." Han kontaktede 
flybasen i Rovaniemi og oriente¬ 
rede om situationen. Flykontrollen 
på Lapin Lennosto beordrede ham 
til at forfølge objekterne. 

Piloten beskriver objekterne som 
„glødende, orange objekter," der 
hurtigt skiftede kurs mod nordvest. 
Piloten forfulgte dem til Ivalo, en 
by 200 km nord for Rovaniemi. 
Herfra forfulgte han dem mod vest 
til Inari, 40 km mod nordvest. Så 
strøg objekterne mod øst højt over 
Inarijarvi Søen. 

Objekterne brød nu ud af deres 
formation, hvilket piloten rapporte¬ 
rede til flykontrollen. Det fik den 
vagthavende oberst i flykontrollen 
på Lapin Lennosto til at give ham 
ordre til at skyde mod dem. Piloten 
adlød, men flyets kanon fungerede 
ikke. 

Han fløj ind bag det ene glø¬ 
dende objekt og lagde sig på en 
sådan linje, at han havde det i 
vindspejlets „heads up" display. 
Pludselig gik hans målcomputer 
off-line. „Heads up" displayet 
forsvandt. Jagerens kontrolsystem 
til 20 mm kanonen brød også 
sammen. Piloten forsøgte øjeblik¬ 
keligt at affyre to luft-til-luft 
missiler. En fejlfunktionslampe 
begyndte at blinke på instrument¬ 
brættet. 

Piloten mente, at objekterne var 
skyld i, at kanonen ikke virkede. 


Han fortalte senere telefonråd¬ 
giveren, at han havde frygtet helt at 
miste kontrollen over flyet. 

Kort efter fløj objekterne bort 
med meget høj hastighed og for¬ 
svandt i løbet af et sekund. 

Flyets computere blev testet i 
flere dage, men man kunne ikke 
finde fejl ved dem. 

Tjek historierne i cyberspace 


Ovenstående er en redigeret ver¬ 
sion af den opsigtsvækkende hi¬ 
storie, som cirkulerer på Inter¬ 
nettet. Den finske ufolog Matias 
Paatalo har gjort sig den ulejlighed 
at tjekke de sparsomme oplysnin¬ 
ger. Han fandt ud af, at den om¬ 
talte pilot slet ikke eksisterer i det 
finske forsvar. 

Det finske flyvevåben har godt 
nok fly af typen F-18C Hornet og 
F-18D, men altså ikke fly af typen 
F-18A. 

Ingen i Finland kender tilsynela¬ 
dende det mindste til den dramati¬ 
ske begivenhed - hverken ufologer, 
pressen eller forsvaret! 

Matias Paatalo mener, ligesom 
så mange andre, at historien er 
skabt af en fantasifuld spøgefugl 
og sendt ud på Internettet, hvor 
den lever sit eget liv og holder liv i 
myten om de fjendtlige besøgende. 

□ 

Kilder: 

CNI News 

Cenap Report, nr. 261 



AF KIM MØLLER 
HANSEN 



FLEMMING O. 
RASMUSSEN 

FOTOS: 

SUFOI PICTURE 
LIBRARY 


Et af de vel- 
voksne hagl, som 
har plaget Spa¬ 
nien i januar. 


Is fra himlen 


Isklumper dumpede midt i januar måned ned flere steder i Spanien, hvor en 
nærmere undersøgelse straks blev sat i gang - uden opklaring af mysteriet. 


1 januar var isklumper fra himlen 
årsag til en ophedet debat i Span¬ 
ien. De største af isklumperne var 
på størrelse med meloner og fod¬ 
bolde og vejede flere kg. 

Nedfald fra komet? 


Geologen Jesus Martinez Frias fra 
forskningsrådet CSIC (Superior 
Counsil for Scientific Research) 
var fra starten overbevist om, at det 
drejede sig om rester fra en ned¬ 
faldende komet. Han skulle i slut¬ 
ningen af januar sammen med 
andre forskere i et undersøgelses¬ 
hold nedsat af CSIC afslutte og 
offentliggøre resultatet af en ana¬ 
lyse af isklumperne, men var inden 
da ganske overbevist om, at han 
havde ret. 

Den første klump faldt i Soria i 
det nordlige Spanien den 8. januar, 
og senere er fænomenet også ble¬ 
vet rapporteret mange andre steder 
fra fx Zaragoza, Alicante og 
Sevilla. 

Bil ramt af is 


En isklump på et par kg faldt i 
Madrid, og en lastbil i den 
nordvestlige del af Spanien fik 
forruden knust af en klump på 6 
kg. Ifølge spansk radio blev den 
70-årige kvinde Juana Sanchez 
ramt på skulderen af en mindre 


isklump under en spadseretur i 
byen Almeria. 

Mindst 50 nedfald af isklumper 
var rapporteret frem til den 24. 
januar, heraf halvdelen i Valencia. 

Den 23. januar rapporteredes i 
medierne uden særligt mange de¬ 
taljer om et nedfald af en „is- 
bombe“ i haven ved et nonneklo¬ 
ster i Padova i Italien. 

Mange kommentatorer sagde 
som astrofysikeren Mark Kidger 
fra det astronomiske observatorium 
på De Kanariske Øer, at man blot 
skulle vente og se. Snart ville det 
nok blive bekræftet, at de mystiske 
isklumper stammede fra forskel¬ 
lige beskadigede flytanke, mente 
han. 

Iberia afviser 


At der skulle være tale om lækager 
i toilettanke eller andre tanke i 
høj tgående fly, blev afvist af det 
spanske flyselskab Iberia. Selska¬ 
bet vil først overveje at undersøge 
deres fly for skader, hvis den vid¬ 
enskabelige undersøgelse kommer 
frem til et resultat i den retning, 
sagde man. 

En talsmand for Den spanske 
Luftfartsstyrelse tilføjede, at ned¬ 
faldet af nogle af isklumperne var 
rapporteret langt fra eksisterende 
flyruter. 


Jenny Randles om isen 


Der er rapporteret om fald af 
isklumper fra en skyfri himmel, 
men hvis materialet har sin op¬ 
rindelse højt oppe fra, betyder det 
lokale vejrlig ved jordoverfladen 
ikke nødvendigvis noget særligt i 
den forbindelse, som den kendte 
engelske ufoforsker Jenny Randles 
gør opmærksom på. 

Randles har selv oplevet en 
klump is falde ned fra himlen og 
lande nær et legende barn. Denne 
isklump stammede dog med stor 
sikkerhed fra et fly. 

Jenny Randles har endvidere 
tidligere i sin bog „The Paranormal 
Source Book“ (London, 1999) be¬ 
skrevet, hvordan en videnskabs¬ 
mand fra Manchester oplevede, at 
en klump is faldt ned for fødderne 
af ham. Han havde derfor mulig¬ 
hed for straks at sikre materialet og 
bringe det til sit laboratorium for 
en nærmere analyse. Her fastslog 
han, at det var faldet fra stor højde, 
og at isklumpen havde en lagde¬ 
ling som i en snebold. Hvor den 
stammede fra forblev ukendt, men 
der var ikke tale om noget fra et 
fly, og faldet skete i forbindelse 
med et enkelt kraftigt lyn på 
himlen. 

Den amerikanske forsker Louis 
Frank har i de seneste år været 
fremme med en teori om, at Jorden 
til stadighed bombarderes af små 
kometer. Dette kunne i givet fald 
forklare nogle af de ejendomme¬ 
lige spor i den øvre atmosfære, 
man har observeret fra de ameri¬ 
kanske rumfærger. Hans teori er 
dog stadig meget omdiskuteret i 
videnskabelige kredse. 

Isnedfald i Danmark 


Fra Danmark er der ikke i denne 
omgang meldt om nedfald af is, 
selv om det er forekommet adskil¬ 
lige gange før. 

Således faldt fra en skyfri himmel 
den 18. august 1979 omtrent 2 kg 
porøs is ned i urtehaven hos Ellen 
Nørgård i Redsø ved Hobro få meter 
fra fru Nørgård og hendes søn. Isen 

Ellen Nørgård, Redsø ved Hobro, med 
den to kg tunge isklump, som landede 
i familiens have i 1979. 


blev samlet op og gemt i dybfryse¬ 
ren hos familien, der underrettede 
pressen. 

Efter udtalelser fra flere myndig¬ 
heder tilbød SUFOI’s repræsentant 
i Nordjylland, Torben Birkeholm, 
at SUFOI ville forestå en nærmere 
analyse af isen for bedre at kunne 
fastslå oprindelsen og dermed løse 
mysteriet. 

Isen blev analyseret af kemiinge¬ 
niør Ole Nørgård, Holstebro. 
Analysen viste, at det drejede sig 
om frossen postevand - og ikke fx 
regnvand! Altså måtte der være 
tale om vand fra et fly. I en 
yderligere gennemgang af sagen 
oplyste Luftfartsdirektoratet, at det 
ikke kunne udelukkes, at isen 
stammede fra et Icelandair-fly. 

Der er ved flere andre lejligheder 
fundet nedfaldet is i Danmark, 
men flere af disse tilfælde kan med 
sikkerhed tilskrives utætte toilet¬ 
tanke m.v. på fly. 

Practical jokes i Spanien 


En del af de rapporterede nedfald i 
Spanien i januar blev straks efter 
afsløret som practical jokes, som 
der pludselig har været god basis 
for. Nogle af isklumperne stam¬ 
mede fra dybfrysere, mens andre 
var taget med ned fra de snedæk¬ 
kede bjerge. 

Visse steder har der nærmest 
været tendens til massehysteri, 
men antallet af rapporterede nye 
isfald faldt dog, da det blev 
afsløret i medierne, at en del var 
svindel. 

Analyseresultater 


Det nedsatte forskerteam fra CSIC 
bestod af en mikrobiolog, en astro¬ 


fysiker, en meteorolog ud over geo¬ 
logen Jesus Martinez Frias. Holdet 
havde som udgangspunkt indsam¬ 
let 11 prøver til nærmere analyse. 
Heraf var 5 prøver fra troværdige 
nedfald blevet analyseret, og 4 an¬ 
dre prøver blev anset for at være 
rimeligt troværdige. 

Analyserne viste de samme re¬ 
sultater, som analyser af alminde¬ 
ligt vand og sne vil gøre. Lagdelin¬ 
gen i den kompakte nedfaldne is 
svarede til hagl. 

Ikke fra komet 


Man har umiddelbart med bag¬ 
grund i analyserne måttet opgive 
teorien om, at der kunne være tale 
om rester af en komet. Og der er 
heller ikke fundet stoffer, der tyder 
på, at der skulle være tale om is fra 
utætte flytanke. Da nedfaldene 
heller ikke skyldes noget alminde¬ 
ligt meteorologisk fænomen, har 
eksperterne spekuleret på, om der 
kan være tale om en ejendommelig 
fryseproces i stratosfæren i 11 -50 
kilometers højde. 

Videnskabsmændene fra CSIC 
refererer endvidere til to tidligere 
nedfald: Et nedfald af en isblok på 
en meter i diameter i Zhejiang 
provinsen i Kina i 1995. Og et 
nedfald af to isblokke på henholds¬ 
vis 50 kg og 200 kg i Campinas i 
Brasilien i 1998. 

Problemet med at tro på en teori 
om isdannelse i stratosfæren er 
bl.a. det meget lave indhold af 
vanddamp, ligesom man heller 



Denne dråbeformede to kg tunge is¬ 
klump faldt ned nær Sheffield i Eng¬ 
land i marts 1996. Lokale brandfolk 
lagde klumpen i en dybfryser, men 
isen blev senere fjernet og smidt ud! 



ikke kender til en sådan fryse¬ 
proces. 

Mange meteorologer er aldeles 
uenige i denne teori, men har 
heller ikke selv en anden løsning 
på mysteriet om de nedfaldne 



Disse isklumper faldt ned ved 
Brabrand den 4. juni 1980 


isklumper i Spanien, fortælleren 
af vore spanske samarbejds¬ 
partnere Vicente Juan Ballester- 
Olmos til UFO-Nyt. 

□ 




Steen Solberg 
viser stedet i 
haven, hvor 
isklumperne i 
Brabrand 
landede. 


Et ægtepar 
betragter 
familiens bil, 
som blev ramt af 
en stor isklump i 
marts 1974 ved 
M iddie sex i 
England. 

Ikke så snart var isfaldene fra 
Spanien blevet kendt verden 
over, før dillen bredte sig til 
andre lande. 

Fra Tyskland meldte Werner 
Walter (CENAP) om to isfald. 
Det ene fald blev omtalt i 
dagbladet Mainpost og fandt 
sted i Homburg i nærheden af 
Augusburg den 27. januar ved 
16.30-tiden. Her faldt en 
isklump ned på et gærde og 
ødelagde en flise. Der blev ikke 
umiddelbart givet et bud på 
oprindelsen af isklumpen. 

Et andet tilfælde fandt sted i 
landsbyen Wiesenbach ikke 
langt fra byen Rothenburg ob 
der Tauber. Her faldt 10 kg is 
ned og lavede et to meter stort 
hul i taget på en landejendom. 
Politiet opsamlede stykker af 
isen til nærmere laboratorieun¬ 
dersøgelse, som viste, at der helt 


Isen smitter - pas på! 

sikkert var tale om nedfald fra et 
fly med en lækage i toilettanken. 
Men det havde de tilstedevæ¬ 
rende nu for længst afgjort alene 
med baggrund i isens farve og 
karakteristiske lugt. 

En af vore samarbejdspartnere 
i Italien, Edoardo Russo (CISU), 
meldte om over 100 tilfælde på 
blot en uge. Han gjorde samtidig 
opmærksom på, at udviklingen i 
denne „isbølge“ har samtlige 
karakteristika, som også kendes 
fra tilsvarende tidligere „ufo¬ 
bølger". 

Også i forbindelse med 
isfaldene har der været tale om 
tilsyneladende ægte, uforklarlige 
tilfælde. Der er også helt oplagte 
svindelsager og paranoide 
observatører med absurde 
påstande. Der er videnskabelige 
undersøgelser, kemiske analyser 
m.v. samt modstridende ekspert¬ 


udtalelser. Endelig finder man 
naturligvis også visse medier, 
der gladeligt viderebringer alt 
uden at forstå noget, som 
Edoardo Russo udtrykker det. 

De seneste meldinger fra vor 
spanske kontakt, Vicente Juan 
Ballester-Olmos, går nu på, at 
der har været foretaget alterna¬ 
tive analyser af en del nedfaldne 
isklumper. Undersøgelserne blev 
foretaget på universitetet i 
Valencia af et team af professo¬ 
rer i analytisk kemi, mikrobio¬ 
logi, astronomi og astrofysik. 

Konklusionen på analyserne 
siger, at der er tale om vand med 
en sammensætning som vand fra 
søer, floder og bække, dvs. ikke 
vand fra sne og hagl. Disse 
forskere tror altså ikke på, at 
isklumperne stammer fra en 
isdannelsesproces i stratosfæren. 


Ildkugle over Danmark 

Tusindvis af danskere observerede et spændende lysfænomen på aftenhimlen 
den 20. december 1999 kl. ca. 20.14. Forskerne undersøger stadig de mange 
beretninger. 


Kort efter kl. 20.15 begyndte 
telefonen at gløde hos Egon Olsen, 
der denne aften havde vagten på 
SUFOI’s telefon. I de næste 
halvanden time ringede mere end 
30 personer og fortalte om det 
ejendommelige lysfænomen, de 
havde iagttaget flyve hen over den 
mørke aftenhimmel. 

Også via SUFOl’s hjemmeside 
www.sufoi.dk fik vores vågne 
webmaster, Flemming Rasmussen, 
mere end 30 henvendelser, og 
udsendte straks meddelelser herom 
til SUFOI’s Repræsentantskab via 
e-mail. 

Lysfænomenet blev aftenen 
igennem omtalt i div. nyhedsud¬ 
sendelser, hvor Tycho Brahe 
Planetarium bad om at få tilsendt 
rapporter om fænomenet via e-mail 
for med flest mulige beskrivelser i 
hænde at kunne forsøge at fastslå, 
hvad der var tale om. 

Henvendelserne til SUFOl’s 
hjemmeside blev derfor kopieret 


og videresendt til planetariet for at 
indgå i det samlede materiale. Der 
er også videresendt observations¬ 
beretninger til planetariet fra 
mange andre institutioner som 
DMI (Danmarks Meteorologiske 
Institut), Ole J. Knudsen fra Steno 
Museet i Århus, Orion Planetariet i 
Jels og astronomen Holger 
Pedersen. 

Med baggrund i udseende og 
bane stod det ret hurtigt klart for 
SUFOI’s rapportfolk, at der var 
tale om nedfald af et meteor eller 
af affald fra rummet, fx en satellit 
eller rakettrin. I denne tolkning er 
SUFOI på linje med de øvrige 
efterforskere. I en henvendelse til 
SUFOI om yderligere oplysninger i 
sagen mente en russisk geofysiker 
dog, at meget tydede på en såkaldt 
geofysisk oprindelse af ildkuglen. 

Tycho Brahe Planetarium har 
modtaget mere end 1.500 henven¬ 
delser om lysfænomenet. Beretnin¬ 
gerne har man derefter forsøgt at 


bruge til en fastlæggelse af 
fænomenets bane i passagen over 
Danmark. 

Et stort antal observatører 
beretter om en ildkugle med en 
lysende hale efter sig, men meget 
langsomtgående i en næsten 
vandret bevægelse. Adskillige 
sammenligner fænomenet med en 
langsomtgående raket med lidt 
gnister efter sig. Afstanden til 
lysfænomenet angives ofte som ret 
tæt på. 

En flyvekyndig i nærheden af 
Randers Flyveplads regnede med, 
at det var et fly og undrede sig 
over, at der ikke var et rødt 
navigationslys. Kun et hvidt lys. 
Fart og højde blev anslået til 100 
knob og 2.500 fod. Det eneste, der 
kunne ses, var en form for ild¬ 
trekant med en lige forkant 
flyvende fuldstændig uden lyd. Til 
tider spruttede fænomenet ild efter 
sig, som en nytårsraket ville gøre, 
men med en markant lavere fart og 

større dimension. Objektet 
forsvandt mod syd (over Randers 
by) uden at aftage i lysstyrke. 
Observatøren kontaktede straks 
Flyvevejrtjenesten om iagttagelsen. 

En anden rapportør fra Åbyhøj 
fortæller om et fænomen, der 
ligner en flyvende raket med 


ligesom et varmeskjold i snuden 
og efterfølgende en lysrefleks, som 
kunne ligne en faldskærm. Mens 
genstanden stadig var på himlen, 
kontaktede observatøren venner, 
der også nåede at observere lyset. 
Han kom endvidere til at tænke på 
et jagerfly omspændt af flammer, 


da han så lysfænomenet. 

På Tycho Brahe Planetariet er 
henvendelserne gennemgået af 
direktør Bjørn Franck Jørgensen, 
informationsmedarbejder Henrik 
Glintborg og astronomen Michael 
Linden-Vørnle. 

Man er i første omgang kommet 


„...et fly i nød • •• 


Ole Henningsen iagttog lysfæno¬ 
menet den 20. december 1999. 

Her fortæller Ole selv om 
hændelsen: 

Jeg var på vej hjem fra arbejde og 
kørte i min bil på Midtlolland på 
landevejen mellem Maribo og 
Nakskov kort før Nørreballe ca. 4-5 
km NV for Maribo. 

Lige inden jeg nåede Nørreballe, 
fik jeg pludselig i NNV ret lavt i 
horisonten øje på en gullig plet, der 
mest af alt mindede om en planet. 

Få sekunder senere blev jeg 
opmærksom på, at den gullige plet 
bevægede sig og blev lidt større, 
dvs. efter min opfattelse kom den 
nærmere. 

Jeg orienterede mig om med- og 
modkørende trafik og kørte ind til 
siden og parkerede bilen i rabatten 
mellem vejen og cykelstien for 
bedre ud af bilens forrude at kunne 
iagttage lyset, der nu var blevet 
større og var kommet endnu 
nærmere. 

Det fløj hen over vejen, der løber 
i retning VNV-retning, og jeg var 
ikke i tvivl om, at det drejede sig om 
et fly ret tæt på. Der var dog ingen 
form for positionslys eller 
kollisionslys at se. Og naturligvis 
heller ingen flykrop eller vinger. 

Blot et større gulligt/orange lys. 

Jeg rullede derfor ruden ned i 
venstre fordør for bedre at kunne se, 
og også for måske - på trods af støj 
fra andre biler - at kunne høre 
motorlarm fra flyet. Men der var 
ingen flystøj, som jeg dog fra andre 
sammenhænge ved ikke altid kan 
høres på trods af kort afstand. 

Nu lignede lysfænomenet set i 
retning VSV en meget kraftig 
udstødning (gullig/orange) med lidt 
gnister, ligesom en nytårsraket med 
usædvanlig kort hale og ekstrem 
langsom fart (for en nytårsraket 
altså!). Jeg tænkte mest på en eller 
anden form for fly i nød. Og jeg var 
overbevist om, at det var så tæt på 
som inden for måske 1 -2 kilometer 
fra min position. Størrelsen 


(udstrækningen) var formentlig ca. 
Vi cm i udstrakt arm. 

Og bag den kraftige udstødning 
sås nu i adskillige sekunder endnu 
et lille hvidligt/gulligt lys, der fulgte 
efter i en afstand af måske 1 -1,5 cm 
i udstrakt arm. Dette fik mig til at 
tænke på noget, der blev bugseret i 
luften. Et svævefly, en drone eller 
lignende. Og jeg fik indtrykket af, at 
det næsten fløj i en svag bue uden 
om min position. 

Lysfænomenet blev mindre og fløj 
i retning SSV og kom nærmere mod 
horisonten. Det lille (efterfølgende) 
lys var i mellemtiden igen forsvun¬ 
det. 

Da flyveretningen var mod 
Maribo Flyveplads ved Holeby, 
vendte jeg resolut bilen på landeve¬ 
jen og kørte tilbage et par kilometer 
mod Maribo for evt. endnu at kunne 
få et bedre udsyn til lysfænomenet 
lavt i horisonten (syd for landevejen 
findes et skovområde, som tager for 
udsynet). Men desværre forgæves. 

Jeg har efterfølgende for nylig 
været på observationsstedet i bil og 
gennemkørt strækningen adskillige 
gange og forsøgt at rekonstruere 
hændelsen tidsmæssigt så godt som 
muligt med hensyn til de ting, jeg i 
øvrigt foretog mig under ob¬ 
servationen. Selv om det umid¬ 
delbart overrasker mig, er jeg hver 
gang kommet meget tæt på 60 
sekunders observationstid, fra jeg 
observerede det lille gullige lys i 
NNV, til det igen var forsvundet i 
SSV. På dette tidspunkt viste mit 
digitalur i bilen stadig 20.14. 
Tidsangivelsens nøjagtighed er efter 
mit bedste skøn ca. +/- 30 sek. 

Ved samme lejlighed har jeg 
forsøgt så nøjagtigt som muligt med 
kompas at fastlægge de kompas¬ 
retninger, som jeg har observeret 
lysfænomenet i. Jeg har endvidere 
ved samme lejlighed ved hjælp af en 
vinkelmåler forsøgt at fastlægge 
højden over horisonten for de 
samme observationsretninger. 

Hvis jeg lægger de angivne 
retninger ind på et kort, hvor den 
foreløbige bane er optegnet, bliver 
resultatet, at jeg har set lys¬ 
fænomenet fra Skagerak, til det 
forsvandt ud af mit synsfelt i 


nærheden af Luneburg i Tyskland. 
En strækning i omegnen af 500 km 
og med en anslået observationstid 
på ca. 60 sekunder, hvilket giver en 
fart på under 10 km/s. 

Da jeg 15 min. senere kom hjem 
til min bopæl (4920 Søllested, 
Vestlolland) blev jeg kort efter 
ringet op af en observatør (få 
kilometer fra min bopæl), der 
sammen med sin datter havde set 
objektet i samme retning, dvs. på 
vesthimlen „og også på ca. 2 kms 
afstand 44 . Også fra Søllested har to 
observatører gjort samme iagttagel¬ 
ser af „mest af alt: fly i nød, tæt på 
og meget langsomtgående. 44 

Jeg har i en meget lang ånække 
beskæftiget mig med at indsamle 
rapporter om lysfænomener på 
himlen (ufo-observationer). I den 
forbindelse har jeg fået fortalt og 
gennemlæst en mængde beretninger, 
der umiddelbart har kunnet henføres 
til meteorer og rumskrot. Endvidere 
har jeg interesse i astronomi, og 
specielt meteoritter har min store 
interesse. På trods af disse interes¬ 
ser og kendskab til mange beretnin¬ 
ger om sådanne fænomener, var det 
mest nærliggende for mig fra starten 
at „genkende fænomenet 44 som et 
fly. Da „lidt gnister kom 44 lignede 
det „en alt for langsom nytårsraket 
med super kort hale 44 . Dernæst var 
den mest nærliggende association 
„en slags flyudstødning fra et fly tæt 
på. 44 

Jeg er meget vel klar over, hvor 
svært det er at stole på afstands- og 
størrelsesbedømmelser om aftenen/ 
natten. Det viser også flere undersø¬ 
gelser. Alligevel fik jeg en perfekt 
illusion af, at dette fænomen var tæt 
på, og at det oven i købet måske fløj 
i en lille bue uden om min position. 

Efterfølgende har jeg naturligvis 
ikke været i tvivl om meteor- eller 
rumskrot-oprindelsen. Det var blot 
ikke mit første bud på grund af den 
ekstremt langsomme bevægelse i 
forhold til, hvad jeg tidligere har 
iagttaget af den slags ting. 

Jeg var meget fascineret af, hvad 
jeg iagttog, men synes næsten, at det 
mest spændende var, hvorledes 
mine sanser i mørket blev så grun¬ 
digt snydt af kendsgerningerne. 

/ bogen „ UFO s - 
The Public 
Deceivecl “ 
skrevet cif 
amerikaneren 
Philip J. Klass 
har jeg fundet et 
billede, der 
meget ligner det 
fænomen, jeg så. 
Blot fløj det i 
modsat retning. 
Billedet er taget 
i dagslys den 5. 
juni 1969 af 
fotografen Alan 
Harkrader, Jr., 
afen ildkugle 
over USA. Bag 
ildkuglen ses et 
mindre lys. Det 
lille lys, jeg på 
et tidspunkt 
iagttog, var dog 
kun halvt så 
stort. 



frem til, at det lysende fænomen er 
trængt ind over dansk område fra 
Skagerak, har passeret mellem 
Thisted og Fjerritslev, måske over 
Nykøbing Mors, over Sunds ved 
Herning, vest for Kolding, øst for 
Rødekro, men vest for Sønderborg 
på Als i retning mod Kiel i Tysk¬ 
land. Altså en bane, der i hoved¬ 
træk ligger i retningen NNV til 
SSØ over Danmark. Højden er p.t. 


angivet som ca. 50-80 km. 

Alle disse angivelser er kun 
foreløbige, og en lang række 
observatører er blevet bedt om give 
yderligere oplysninger og specielt 
forsøge at angive mere nøjagtigt, 
hvor højt oppe på himlen i grader, 
de har iagttaget fænomenet - for 
bedre at kunne fastslå højden. 

Der er endvidere til SUFOI 
kommet meddelelser fra bl.a. den 


tyske organisation CENAP om, at 
man har registreret observationer 
fra Kiel, Hamburg og Bremen. 

Fænomenet er også set adskil¬ 
lige steder i Norge, fortæller Odd- 
Gunnar Røed fra UFO-Norge til 
UFO-Nyt, ligesom Clas Svahn fra 
UFO-Sverige beretter om adskil¬ 
lige observationer fra Sverige, bl.a. 
fra Landvetters Lufthavn uden for 
Goteborg. 

Der var i starten en mulighed 
for, at et nedfaldende amerikansk 
Titan-rakettrin kunne være årsag 
til lysfænomenet. Dette rakettrin 
blev dog senere rapporteret 
nedfaldet over Midtsverige kl. 
06.15 UTC kommende fra syd 
mod nord. UFO-Sveriges formand, 
Clas Svahn, fortæller, at organisa¬ 
tionen har modtaget mange 
rapporter om dette lysfænomen. 

Derfor vil et meteor derefter 
være det bedste bud, men hastig¬ 
heden er tilsyneladende meget lav 
- måske 10 km/s, så lav at man 
stadig overvejer en eller anden 
form for rumskrot, der dog i 
skrivende stund endnu ikke er 
identificeret. 

Hvis der fremkommer yderligere 
oplysninger eller konklusioner om 
hændelsen, vil vi naturligvis vende 
tilbage med disse ting i et kom¬ 
mende nummer af UFO-Nyt. ^ 


Kort fortalt 


Den britiske regering frigiver UFO X-FILES 


En britisk søndagsavis med navnet 
News Of The World skrev den 14. 
november, at den britiske forsvars¬ 
minister Peter Kilfoyle vil frigive 
hemmelige dokumenter om 
regeringens ufoforskning gennem 
de seneste 30 år. Det drejer sig om 
omkring 300 sager sammen med 
data fra hidtil hemmelige militære 
planer, som skulle hindre en 
invasion af ikke-jordiske. 

Det hele er en del af den 
almindelige politik, der har til 
formål at mindske regeringens 
hemmelighedskræmmeri, står der i 
rapporten. Alle dokumenterne, 
som har været opbevaret i en 


hemmelig, bombesikker bunker 
under White Hall, bliver givet fri 
inden for tre måneder. 

Blandt dokumenterne kan der 
være detaljer om flere af Englands 
bedst kendte ufotilfælde, såsom 
den berømte Bentwaters eller 
Rendlesham Forest sag fra 
december 1980, eller påstanden 
om at en gigantisk ufo blev sporet 
på radar, mens den fløj med mere 
end 27.000 km/t over Nordsøen i 
1998. 

Avisen oplyser, at arkiverne 
måske også indeholder data om de 
ufoer, som mange påstod styrtede 
ned i Storbritannien under Anden 


Verdenskrig. 

Avisen citerer forsvarsminister 
Peter Kilfoyle for at have sagt, at 
efter selv at have gennemgået 
arkiverne, er han „ikke overbevist 14 
om, at ufoerne er ikke-jordiske 
rumfartøjer. 

Men forhenværende forsvarschef 
Lord Hill-Norton er åbenhjertig i 
sin tro på, at ufoerne repræsenterer 
mulige ET strejftog i det britiske 
luftrum. Lord Hill-Norton har 
beskyldt det britiske militær for at 
have sporet ufoer på radar, selv om 
militæret benægter dette. □ 

Kilde: CNI News /-for 

ET kan ikke sammen med tv 


„Tv-programmernes jammerlige 
stade beviser, at der ikke findes 
avancerede ikke-jordiske civilisa¬ 
tioner i en rimelig afstand fra 
Jorden, 44 sagde den britiske 
forfatter Sir Arthur C. Clarke for 
nylig til en forsamling fra FN. 

Arthur C. Clarke talte via en 
direkte satellitforbindelse fra Sri 
Lanka, hvor han bor. Han roste de 
teknologiske fremskridt inden for 
tv, men bebrejdede program¬ 
planlæggerne, at de lavede en 
„bunke ubrugeligt bras.“ Clarke 
beklager især det niveau, som 
børneprogrammerne har. 

Han mener, at „brutaliteter og 
rene uhyrligheder 14 danner bag¬ 
grunden for de amerikanske tv- 
kanaler især med deres „åndssvage 
talkshows, endeløse trafik- og 
vejrrapporter, interviews med ofre 
for småforbrydelser, lailende tv- 
prædikanter, som alle sælger for¬ 
skellige former for frelse, og 


modeshows med parader af rad¬ 
magre modeller i hæslige kostu¬ 
mer. 44 

Spøgefuldt bemærker han, at da 
tv-signalerne fortsat sendes fra 
Jorden med lysets hastighed, vil 
vores radiotransmitterede signaler 
nu fylde rummet i en afstand på 
mere end 100 lysår i diameter. Da 
en ikke-jordisk politistyrke endnu 
ikke er dukket op for at sætte en 
stopper for pestilensen, er det et 
bevis på, at der ikke lever en avan¬ 
ceret civilisation i det store om¬ 
råde, siger han. 

På trods af mediets kulturelle 
fejltrin roser han det for, at det 
sammensmelter de globale kulturer 
uden at ødelægge deres forskellig¬ 
hed. Clarke slutter af med at sige: 

„...måske er det kun tv, der kan 
bevare vor tids mangfoldighed af 
billeder og stemmer for fremtidige 
generationer. 44 ^ 

Kilde: www.space.com/ : /br 



Arthur C. Clarke er kendt som for¬ 
fatter til mange science fiction høger 
hl.a. „ Rumrejsen år 2001 og som 
ophavsmanden til kommunikations¬ 
satellitten. Hans udtalelser faldt den 
15. november som en del a f afslut¬ 
ningen på FN's „ 1999 World 
Television Forum 11 . 


Gang i søgningen efter 
ikke-jordiske bakterier 


Britiske videnskabsmænd har 
erklæret, at de i det nye årtusinde 
vil lede efter tegn på ikke-jordisk 
liv, men nedtoner håbet om at finde 
små grønne mænd. De forudser, at 
de højst sandsynlig kun finder 
bakterier på Jordens nærmeste 
naboer. De søsætter en ny viden¬ 
skab, „Astrobiologi 44 , hvor eksper¬ 
ter fra mange videnskabelige grene 
forener deres forskning. Eksper¬ 
terne er overbeviste om, at de 
finder nye livsformer. 

„UK Astrobiology Forum 44 
bestående af biologer, fysikere og 
geologer gør opmærksom på, at de 
organismer, de finder i solsyste¬ 
met, må være meget lig de oprin¬ 
delige, encellede, og at de sand¬ 
synligvis uddøde for mange år 
siden. 

„Astrobiologien er opstået i et 
forsøg på at finde et svar på nogle 
af de mest fundamentale 
spørgsmål...Er vi alene? 44 oplyser 


talsmanden og biologen dr. Don 
Cowan. 

Astrobiology Forum, som er et 
uafhængigt selskab, men dog 
søsterselskab til National Space 
Center, håber at skaffe penge til 
eksperimenter både i rummet og på 
Jorden i et forsøg på at løse 
evolutionens gåde. 

Astrobiology Forum er involve¬ 
ret i mange kommende 
rumforskningsmissioner, inklusive 
en britiskledet Marssonde og et 
projekt til søgning efter andre 
jordlignende planeter. Videnskabs¬ 
mandene undersøger, hvordan 
organismer kan overleve i eks¬ 
treme barske omgivelser på Jorden 
- såsom på Antarktis’ is - og om de 
har overlevet på planeter som Mars 
og Jupiters måne Europa. 

„Det ville være interessant, hvis 
vi finder et biologisk (system) 
forskellig fra det, som vi kender fra 
Jorden, så vi kunne sammenligne 


dem og undersøge forskellene, 44 
siger Colin Pillinger, som står for 
Storbritanniens „Beagle 2“ 
Marssonde-projekt. 

„Vi vil helt sikkert finde andre 
planeter, som rummer eller har 
rummet liv, 44 tilføjer han. 

Efter NASA’s anden Marssonde 
tilsyneladende forulykkede, er de 
britiske videnskabsmænd pionerer 
i søgen efter liv på Mars, hvis de 
kan skaffe 25 mio. pund til 
bygningen af deres egen mars¬ 
sonde. Colin Pillinger håber, at 
sonden kan sendes op i 2003. 
NASA har oplyst, at de meget vel 
kan udsætte eller eller helt aflyse 
deres næste mission til Mars, efter 
de højst sandsynlig har mistet 
deres Mars Polar Lander, og 
dermed fået Marsforskningspro- 
grammet lagt i ruiner. 

□ 

Kilde: www.space.com/-/br 

Asteroiden Philip J. Klass 


Philip J. Klass - 
nu i rummet. 



Den amerikanske skribent ved 
tidsskriftet Aviation Week & Space 
Technology gennem en menneske¬ 
alder, Philip J. Klass, har fået 
opkaldt en asteroide efter sig. 

Philip J. Klass, der nu er 81 år, 
er i ufokredse kendt som en 
skeptiker med fem ufobøger bag 
sig. I disse bøger har han gennem¬ 
gået mange ufohændelser og efter 


en nærmere efterforskning kommet 
med sin forklaring på, hvad der i 
virkeligheden skete. 

Han har ofte foretaget de 
tilbundsgående undersøgelser af en 
sag, som ufologerne retteligt burde 
have foretaget. Og mange gange 
har man kunnet anvende Klass 
som en uvurderlig kilde til nye 
oplysninger i en sag. 

Selv om man absolut ikke altid 
er enig med ham i hans konklusio¬ 
ner, må man beundre den energi, 
han gennem en meget lang årræk¬ 
ke har lagt for dagen i sin søgen 
efter forklaringer på ufohændelser. 

Klass er stadig aktiv som skri¬ 
bent og udgiver sit eget lille skrift, 
hvor han med rette - måske somme 
tider med urette - på sin ironiske 
facon gennemhegler stort set alt og 
alle, der rører sig på ufoscenen - 
men naturligvis især den ameri¬ 
kanske. Og her er der tilsyneladen¬ 
de også nok at tage fat på! 

Philip Klass er samtidig en af de 
personer, der har været med til at 
stifte skeptikerorganisationen CSI- 
COP i USA, hvor han er formand 
for organisationens ufogruppe. 


Det er astronomen James Mc- 
Gaha fra Grasslands Observatory i 
Tucson, der har foretaget de ind¬ 
ledende manøvrer for at få opkaldt 
en asteroide efter Philip J. Klass. 

„I efteråret 1998 drøftede jeg 
med Robert Shaeffer muligheden,“ 
fortæller McGaha til Skeptical 
Inquirer (maj/juni-udgaven, 1999), 
„og jeg påtog mig at finde en aste¬ 
roide (med nr. som navn), og 
Shaeffer påtog sig at skrive den 
formelle omtale af Klass. Den I. 
marts 1999 blev det officielt, at 
den asteroide, der tidligere hed 
1983 RMZY7277, nu hedder Klass 
7277 “ 

Asteroiden er 1 1,5 km i diame¬ 
ter, og klippestykket er 4,24 år om 
at kredse omkring Solen. 

Der kredser også asteroider 
rundt i vort planetsystem med 
danske navne, som fx Holbæk og 
Andersen (efter vor berømte even¬ 
tyrdigter). Men også en nulevende 
dansker som vor verdensberømte 
meteoritforsker Vagn F. Buchwald 
har fået opkaldt en asteroide efter 
sig. 

□ 


ET eftersøges - her på Jorden 


Udrustet med metalrør, en tyk 
frakke og et par kraftige støvler 
håber Richard Hoover rent bog¬ 
staveligt at få et gennembrud i 
søgningen efter ikke-jordisk liv. 

Forskningen finder dog ikke sted 
på Månen, Mars eller andre ek¬ 
sotiske steder, men på Jorden. 

Eftersøgningen foregår på høj¬ 
dedragene og i bjergene på Antark¬ 
tis under en ekspedition, der leder 
efter mikroorganismer i den bid¬ 
ende kulde. 

Organismer, som kan overleve i 
sådanne omgivelser, kaldes extre- 
mofiler. Det er håbet, at de teknik¬ 
ker, som bruges til at lokalisere liv 
i så ekstreme omgivelser på Jord¬ 
en, kan være en hjælp i søgningen 
efter ikke-jordisk liv. 

Richard Hoover begyndte sine 
videnskabelige undersøgelser i 
januar sidste år, inden hans 10 
mands store ekspedition tog til 
Antarktis. 

Med på ekspeditionen har Ric¬ 
hard Hover, som er videnskabs¬ 
mand på NASA’s Marshall Space 


Flight Center i Huntsville, to 
tidligere astronauter, Jim Lovell og 
Owen Garriott, såvel som en 
skolelærer fra Illinois. 

Owen Garriott, som er 68 år, 
lader sig ikke afskrække af de 
ekstreme omgivelser: „Jeg tager 
vare på mig selv, 44 siger den 
hårdføre eksastronaut, og tilføjer: 

„Man skal være meget opmærk¬ 
som på, hvad man laver, og hvor¬ 
dan man gør det, ellers kommer 
man let i vanskeligheder/ 4 

Holdets arbejdsmetoder er 
temmelig grove: de hamrer rustfri 
stålrør gennem is- og klippestyk¬ 
ker, trækker dem ud med indhold 
og forsegler dem. 

Rørene indeholder borekerne¬ 
prøver. De største vil være omkring 
en halv tomme i diameter og en 
halv meter lange. Prøverne tages 
med tilbage til NASA til nærmere 
analyse. 

The Planetary Studies Foun¬ 
dation er med i projektet, og holdet 
har også til opgave at lede efter 
meteoritter. 


Ekspeditionen bruger bl.a. et 
Twin Otter fly og snescootere til at 
komme rundt på Antarktis’ Patriot 
Hiils og de 3.000 meter høje Thiel 
Mountains. 

Mange af ekspeditionens del¬ 
tagere har tidligere arbejdet i bid¬ 
ende kulde. Alligevel lurer farerne 
overalt. Ubehagelige overraskelser 
er dagens ret. 

Holdet vil arbejde i isnende kul¬ 
de med ekstrem kolde og bidende 
vinde og på farlige gletscherspal¬ 
ter, som kan sende dem direkte i 
døden. Overnatningerne bliver alt 
andet end komfortable: Teltene 
skal rejses på isen. 

Richard Hoover, 56 år, har 
allerede udført eksperimenter på en 
gletscher i Alaska og i perma- 
frosten i det nordlige Sibirien. Han 
oplyser, at han er vant til kulden og 
forberedt på farerne. 

„Jeg tror, at forholdene på Ant¬ 
arktis er bedre, end de er i Sibi¬ 
rien/ 4 siger han optimistisk. □ 

Kilde: www.space.com/-/br 













Notitser 


UFO-NYT 1/00 2 1 


Linseformet sky under 
solformørkelsen 


En af vore samarbejdspartnere i 
Tyskland, organisationen CENAP 
(Centrale Erforsphungsnetz 
aussergewohnlicjher Himmels- 
phånomene) \organiserede en tur til 
Nordfrankrig i anledning af den 
totale solformørkelse den 11. 
august 1999. 

I forbindelse med solformørkel¬ 
sen observerede og fotograferede 
vore kolleger en såkaldt linse¬ 
formet sky - en cumulus 


lenticularis - der så ejendommelig 
ud på himlen. 

En sådan sky dannes almindelig¬ 
vis ved, at fugtig luft tvinges opad 
i forbindelse med en bjergkam 
eller et højdedrag. Derved afkøles 
og fortættes luften, og der dannes 
en afgrænset rund eller linseformet 
sky, der kan optræde ret så 
markant på himlen. □ 

Kilde: cenap infoline, nr. 99 /oh 



Liv på andre planeter - siger unge briter 


En ny undersøgelse om de nye 
generationers tro og overtro blev 
offentliggjort i midten af december 
fortæller et Reuters-telegram, der 
blev viderebragt af flere danske 
medier den 19. december 1999. 

Ifølge den nye undersøgelse 


blandt 1.000 unge mellem 15 og 
24 år tror 70%, at der findes 
spøgelser. 61% af de adspurgte 
unge briter tror på intelligent liv på 
andre planeter, medens kun 39% 
betegner sig selv som troende 
kristne. 


En talsmand for Church of Eng¬ 
land siger, at kirken ikke er over¬ 
rasket. „Der er intet nyt i, at unge 
mennesker gør oprør mod religio¬ 
nen. Men de fleste vender tilbage 
til kirken senere i livet/ 4 □ 

/oh 


Peruviansk mudderbad 
får healende kraft fra ufoer 


Små damme med sort mudder i 
Chilca, Peru, har så eksotiske 
navne som „Tvillinge-skaberen 44 
og „Mirakelmageren/ 4 
Peruvianerne strømmer til dam¬ 
mene i håb om at få gavn af de 
kræfter, som det siges, ufoer giver 
gennem mudderet. 

I Chilca ligger antallet af 
tvillingefødsler over gennemsnittet 
- omkring 100 par i en by med 
10.000 indbyggere. De lokale 
siger, at det skyldes, at så mange 
unge kvinder bader i en dam kaldet 
Tvillinge-skaberen. Kvinderne 
mener, at den øger deres frugtbar¬ 
hed. Skrantende peruvianere bader 
derimod i Mirakelmageren i håbet 
om at slippe af med ledbetændelse, 
gigt, sort stær, synsproblemer og 


muskelsmerter. 

Besøgende i Chilca bliver 
modtaget af følgende meddelelse: 
„Det foretrukne sted for inter- 
planetariske fartøjer og væsner. 44 

Borgmester Numa Rueda siger: 
„En del mennesker påstår, at de 
har set ufoer og mærkelige lys på 
nattehimlen over Chilca. Folk her 
tror på ufoer. 44 

„De er klare lys, som danner en 
cirkel og svæver over dammene 
eller stranden, 44 siger Veronica 
Sanchez og hendes tvillingesøster 
Monica. Deres mor badede 
regelmæssigt i Tvillinge-skaberen. 

Langs de berømte mudderbade 
sørger adskillige billige hoteller 
for, at den konstante strøm af 
turister og mennesker, som søger 


helbredelse, har et sted at bo. 

Peruvianske læger afviser den 
teori, at Tvillinge-skaber pølen har 
noget som helst med byens store 
antal tvillinger at gøre. 

„I nogle samfund er der mange 
tvillinger af genetiske grunde eller 
tilfældigheder. Det er ikke bevist, 
at det skyldes mudderets kraft, 44 
siger dr. Augusto Ascenzo, leder af 
fertilitetsklinikken i Lima. På den 
anden side er der visse medicinske 
muligheder for, at dammenes høje 
svovlindhold midlertidigt kan lette 
smerterne ved ledbetændelse og 
hudproblemer. 

□ 

Kilde: CNI News/-/ør 

CD-ROM nyheder 





The UFO Anthology Vol. 1 


The UFO Anthology Vol. 1 bestilles 
ved at indbetale kr. 580 + porto/ 
ekspedition kr. 17, i alt kr. 597 på 


giro 9 11 77 25, SUFOI, Postbox 6, 
2820 Gentofte. På modtagerdelen 
skrives bestillingsnr. CD-001. CD- 


ROM’en kan afvikles på alle 
Windows95/98 pc’er og Macintosh. 


UFO Archive 1 


På denne CD-ROM får du tre 
klassiske udgivelser, som omhand¬ 
ler bilstoptilfælde, fysiske spor 
efter ufofænomener samt 
ufonautrapporter fra den amerikan¬ 
ske ufobølge i 1973. 

Det drejer sig om følgende titler 
udgivet af Center for UFO Studies 
(CUFOS): 

• UFO Reports Involving Vehicle 
Interference by Mark Rodeghier, 
CUFOS 1981, 151 sider 

• Physical Traces Associated witli 
UFO Sightings by Ted Phillips, 
CUFOS 1975, 150 sider 

• 1973 - Year of the Humanoids 
by David Webb, CUFOS 1976, 

113 sider 


De engelsksprogede bøger har 
været udsolgt i mange år, men er 
nu igen gjort tilgængelige for alle 
på denne CD-ROM, som kan 
bruges på alle computere med 
Windows 95/98, en webbrowser 
og Acrobat Reader. 


UFO Archive I bestilles ved at 
indbetale kr. 240 + porto/ekspedi¬ 
tion kr. 17, i alt kr. 257 på giro 9 
11 77 25, SUFOI, Postbox 6, 2820 
Gentofte. På modtagerdelen skrives 
bestillingsnr. CD-002. 


Dette er den første af en serie CD- 
ROM ’er, som vil gå i dybden med 
ufo-fænomenets mange aspekter. 
Her er mange timers studielæsning 
og underholdning i hundredvis af 
fotos, dokumenter, observations¬ 
beretninger, videoklip, lyd¬ 
sekvenser og animationer. 

Vær med fra starten og køb denne 
første CD-ROM i serien. Men vær 
hurtig. Oplaget er stærkt begræn¬ 
set! 


Er du bekymret over telefon¬ 
udgifternes galopperen, når du 
surfer på Internettet for at finde 
ufoartikler, fotos, videoklip, 
radioudsendelser med omtale af 
ufoobservationer? Så er denne 
dobbelt CD-ROM lige sagen. Her 
finder du i ro og mag mere end 
3.000 tekstfiler, fotos, lyd- og 
videoklip med simpelt hen alt 
muligt om ufoer, Area5l, NASA, 
SETI, korncirkler, Roswell, 
MIB...og meget, meget mere. 


The UFO Files bestilles ved at 
indbetale kr. 280 + porto/ekspedi¬ 
tion kr. 17, i alt kr. 297 på giro 9 
Il 77 25, SUFOI, Postbox 6, 2820 
Gentofte. På modtagerdelen 
skrives bestillingsnr. CD-003. CD- 
ROM’en kan afvikles på alle 
Windows 95/98 computere. 

Video nyheder 



Aliens or illusions? 


En spændende og seriøs video, der på 
blot tre kvarter behandler ufo-temaets 
mange aspekter: 

• Observationsberetninger. 

• Vidneudsagn. Se og hør Kenneth 
Arnold fortælle om sin berømte 
observation over Mount Rainier. 

• Regressionshypnose - for og imod. 

• Bortførelser. Interview med blandt 
andre Travis Walton og Mike Rogers. 

• Berømte svindelnumre. 

• Usædvanlige filmoptagelser. 

• Teorier om fænomenet fremlagt af 
Jenny Randles, John Spencer, Lionell 
Beer, Steve Gamble og J. Allen 
Hynek. 

Aliens or illusions bestilles ved at 
indbetale kr. 250 + porto/ekspedition kr. 

17, i alt kr. 267 på giro 9 11 77 25, 
SUFOI, Postbox 6, 2820 Gentofte. 

På modtagerdelen skrives bestillingsnr. 
V-005. Videoen er på engelsk uden 
danske undertekster. 



Reasons to believe 

Denne video består af interview med 
henholdsvis Linda Howe og Budd 
Hopkins og sætter fokus på to meget 
kontroversielle emner: 

• Animal mutilations 

• Abductions 

Linda Howe er tv-producer og har bl.a. 
stået bag prisbelønnede dokumen¬ 
tarudsendelser om „animal mutilations“ , 
dvs. dyr - ofte kvæg - som er fundet døde 
og mishandlede under mystiske omstæn¬ 
digheder. Ofte er der fundet spor efter 
kirurgiske indgreb på dyrene. Udfører 
fremmede væsner forsøg med vores 
husdyr? Og hvilken rolle spiller det 
amerikanske flyvevåben? Linda Howes 
oplysninger og synspunkter kan øde¬ 
lægge enhver nattesøvn! 

Budd Hopkins er billedhugger, men har i 
snart mange år ført sig frem i medierne 
som ekspert, når det drejer sig om folk, 
der angiveligt har været bortført af 
fremmede væsner. Hopkins beretter bl.a. 


om den meget berømte Linda Cortile 
sag. 

Reasons to believe varer 50 min. og 
fremlægger mange provokerende 
spekulationer. Hvad skal man tro? 


Reasons to believe bestilles ved at 
indbetale kr. 250 + porto/ekspedition kr. 
17, i alt kr. 267 på giro 9 11 77 25, 
SUFOI, Postbox 6, 2820 Gentofte. 

På modtagerdelen skrives bestillingsnr. 
V-006. Videoen er på engelsk uden 
danske undertekster. 









